
                                           RAPORT DE SPECIALITATE,
Privind înaintarea către Guvernul României a propunerii de modificare a Hotărâri de Guvern nr. 790/2020 prin completarea anexei la Hotărârea de Guvern nr. 790/2020 și trecerea din domeniul public al Statului Român și din administrarea Regiei Naționale a Pădurilor - Romsilva în domeniul public al Municipiului Timișoara a suprafețelor de fond forestier din grupa I funcțională-vegetație forestieră cu funcții speciale de protecție, respectiv liniile parcelare principale (L), terenurile pentru liniile de vânătoare și terenurile pentru hrana vânatului (V), apele care fac parte din fondul forestier (T) și culoarele pentru liniile electrice de înaltă tensiune (R) care fac parte din suprafața totală de fond forestier a Pădurii Verzi din cadrul UAT Timișoara 

Prin Hotărârea de Guvern nr. 790/24.09.2020 s-a aprobat transmiterea cu titlu gratuit suprafața de 5.198.412 mp, fond forestier, din grupa I funcțională – vegetație forestieră cu funcții special de protecție, subgrupa 1.4.a. – păduri special amenajate în scop recreativ (păduri-parc), având datele de identificare în anexă, din domeniul public al statului și din administrarea Regiei Naționale a Pădurilor – Romsilva în domeniul public al Municipiului Timișoara, în vederea realizării amenajărilor specific pădurii-parc, respectiv parcelele 1A, 1B, 1C, 2A, 2B, 2C, 2D, 3A, 3B, 3C, 3D, 3E, 3F, 4A, 4B, 5A, 5B, 6A, 6B, 6C, 7A, 7B, 7C, 8A, 8B, 8C, 8D, 9, 10A, 10B, 11, 12A, 12B, 12C, 13A, 13B, 13C, 13D, 13E, 14A, 14B, 15, 16A, 16B, 16C, 16D, 17A, 17B, 18A, 18B, 18C, 19A, 20A, 20B, 20C, 20D, 20E, 21, 22, 23, 24, 25, 27A, 27B, 27C, 27D, 28A, 28B, 28C, 29A, 29B, 29C, 30, 31, 32, 34A, 35A, 36A, 37A, 37B, 38A, 38B, 3940A, 40B, 40C, 40D, 40E, 41A, 41B, 41C, 42A, 42B, 43, 44A, 44B, 44C, 44D, 45A, 46A, 46B, 46C, 48C, 50B, 51A, 51B, 52A, 52B, 52C, 52D, 52E, 53, 56, 58A, 59A, 59B, 59C în suprafață totală de 5.198.412 mp.
Terenurile pentru liniile parcelare principale (L), terenurile pentru liniile de vânătoare și terenurile pentru hrana vânatului (V), apele care fac parte din fondul forestier (T) și culoarele pentru liniile electrice de înaltă tensiune (R) nu au fost transmise cu titlu gratuit prin Hotărâre de Guvern nr. 790/2020.
Municipiul Timișoara în colaborare cu Direcția Silvică Timiș a trimis spre aprobare prin Legea 220/2018, toată suprafața de teren ocupată de Pădurea Verde, dar prin H.G. nr. 790/2020 s-a aprobat transmiterea cu titlu gratuit a suprafeței de 5.198.412 mp, adică doar suprafețele de teren ocupate de pădure, fără Terenurile pentru liniile parcelare principale (L), terenurile pentru liniile de vânătoare și terenurile pentru hrana vânatului (V), apele care fac parte din fondul forestier (T) și culoarele pentru liniile electrice de înaltă tensiune (R), astfel încât Municipiul Timișoara deține suprafața de fond forestier „Padurea Verde” fără terenurile pentru liniile parcelare principale (L), terenurile pentru liniile de vânătoare și terenurile pentru hrana vânatului (V), apele care fac parte din fondul forestier (T) și culoarele pentru liniile electrice de înaltă tensiune (R).
Prin derogare de la dispozițiile art. 34 din Legea nr. 46/2008 –Codul Silvic, republicată, cu modificările și completările ulterioare, conform art. 1 din Legea nr. 220/2018  se pot transmite, cu titlu gratuit, unele suprafețe de fond forestier din grupa I funcțională - vegetația forestieră cu funcții speciale de protecție, subgrupa 1.4.b. - păduri constituite în zone verzi în jurul localităților incluse în intravilan și subgrupa 1.4.a. - păduri special amenajate în scop recreativ (păduri-parc), așa cum sunt definite de normele tehnice pentru amenajarea pădurilor, din domeniul public al statului și din administrarea Regiei Naționale a Pădurilor - Romsilva în domeniul public al unor unități administrativ-teritoriale, în scopul realizării amenajărilor necesare pentru realizarea pădurilor-parc. 
Suprafețele de fond forestier  se transmit, la solicitare, din proprietatea publică a statului și din administrarea Regiei Naționale a Pădurilor - Romsilva în proprietatea publică a unităților administrativ-teritoriale.
Având în vedere adresa Regiei Naționale a Pădurilor-Romsilva, Ocolul Silvic Timișoara nr. 4056/M.E./20.07.2020, înregistrată la Municipiul Timișoara cu nr. CT2020-003782/08.08.2020 prin care suprafața de fond forestier prevăzută în Anexa nr. 2 este de 5.805.789 mp.
Având în vedere NORMELE METODOLOGICE din 19 noiembrie 2018 din LEGEA nr. 220 din 27 iulie 2018 - privind transmiterea unor suprafeţe de fond forestier din grupa I funcţională - vegetaţia forestieră cu funcţii speciale de protecţie din domeniul public al statului şi din administrarea Regiei Naţionale a Pădurilor - Romsilva în domeniul public al unor unităţi administrativ-teritoriale, Art. 2 alin.(2) : „Dacă în perimetrul suprafeţelor de fond forestier proprietate publică a statului solicitate, potrivit art. 1, există suprafeţe de fond forestier încadrate în următoarele categorii de folosinţă: linii parcelare principale (L), linii de vânătoare şi terenuri pentru hrana vânatului (V), ape care fac parte din fondul forestier (T), culoare pentru linii electrice de înaltă tensiune (R) sau terenuri neproductive (N) acestea se transmit, cu titlu gratuit, din proprietatea publică a statului şi din administrarea Regiei Naţionale a Pădurilor - Romsilva în proprietatea publică a unităţilor administrativ-teritoriale.”
Pentru a putea amenaja pădurea-parc este necesară transmiterea cu titlu gratuit a diferenței de suprafață până la 607.377 mp, respectiv parcelele 6V, 14V, 27V, 35V, 37V,38V, 45R, 46R1, 46R2, 51T, 52R, 58R, 59R1, 59R2, 60L1, 60L2-1, 60R, 61L, 62L, 63L, 64L, 66R, 67L, 68L, 69L, 70L, 70R, 71L, 72L, 73L, reprezentând linii parcelare principale (L), linii de vânătoare şi terenuri pentru hrana vânatului (V), ape care fac parte din fondul forestier (T), culoare pentru linii electrice de înaltă tensiune (R).
Având în vedere adresa Regiei Naționale a Pădurilor-Romsilva, Ocolul Silvic Timișoara nr. 3166/2018/O.I./15.04.2021 prin care se comunică tabelul cu suprafețele liniilor parcelare, terenurilor pentru hrana vânatului, culoarelor pentru linii electrice, apelor care fac parte din fondul forestier.
      	Solicităm demararea procedurilor pentru emiterea unei hotărâri de Guvern, prin care să se aprobe înaintarea către Guvernul României a propunerii de modificare a Hotărâri de Guvern nr. 790/2020 prin completarea anexei la Hotărârea de Guvern nr. 790/2020 cu suprafețele de fond forestier din grupa I funcțională-vegetație forestieră cu funcții speciale de protecție, care fac parte din suprafața totală de fond forestier a Pădurii Verzi din cadrul UAT Timișoara și suprafețele excluse din H.G. nr. 790/2020, pentru a putea efectua amenajările necesare pentru  pădurea parc.
Având în vedere cele prezentate mai sus prezentate propunem emiterea unei hotărâri de Consiliu Local, privind înaintarea către Guvernul României a propunerii de modificare a Hotărâri de Guvern nr. 790/2020 prin completarea anexei la Hotărârea de Guvern nr. 790/2020 și trecerea din domeniul public al Statului Român în domeniul public al Municipiului Timișoara a suprafețelor de fond forestier din grupa I funcțională-vegetație forestieră cu funcții speciale de protecție, respectiv liniile parcelare principale (L), terenurile pentru liniile de vânătoare și terenurile pentru hrana vânatului (V), apele care fac parte din fondul forestier (T) și culoarele pentru liniile electrice de înaltă tensiune (R) care fac parte din suprafața totală de fond forestier a Pădurii Verzi din cadrul UAT Timișoara .

